Komeleya Rojnamegeran a Dîcle-Firatî derheqê binpaykerdişanê heqanê rojnamegeran de menga gulane eşkera kerd.
Rapor de ame vatene ke rojnamegerî maruzê teda, şîdet, astengîye, destbendkerdiş û sereştişê keyeyî benê û rojnamegeran rê 'ajanîye' yena ferzkerdene. Rapor de ame vatene ke muxabîrê Ajansê Mezopotamya Lezgîn Tekay hetê 5 kesan ra ame remnayene û ci rê ajanîye ameye ferzkerdene.
Rapor de nê binpaykerdişê heqan ameyî parekerdene:
-Yew rojnameger ame destbendkerdene
-Polîsan eşt keyeyê 1 rojnamegerî ser.
-Vera yew rojnamegerî maruzê hêrişî bi.
-Derheqê 1 rojnamegerî de tehqîqat ame akerdene.
-4 rojnamegerî wextê teqîbê xeberî de ameyî astengkerdene.
-Derheqê 1 rojnamegerî de dewa ameye akerdene.
-1 rojnamegerî rê ceza dîyaye.
-Prosesê muhakeme yê 18 rojnamegeran dewam keno.
-7 xebere, 11 sîteyê xeberan, 123 vilakerdişê medyaya dîjîtale ameyî astengkerdene.
-4 rojnamegerî karî ra ameyî vetene.
Goreyê raporî Tirkîya de 70 rojnamegerî tepişte yê.
